el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el az sv it en es en en el en el el el el el el el el el el el el el zh el ja el ja el ja el ja el fr el zh el ja el fr el zh el zh el ru el ja el ru el ja el el el el el en el el el el el en el en
Κι αυτός, τι κάνει; Στο ανταποδίδει με απέραντη ασπλαχνία, τεράστια αγνωμοσύνη, κορυφαία αχαριστία. Όχι γιατί σε σέρνει στα δικαστήρια. Αυτό είναι ήσσονος σημασίας. Όχι γιατί σου ζητά 22 εκατομμύρια. Ούτε καν επειδή αποκαλύπτει ένα σωρό προσωπικά σου δεδομένα, που γαργαλούν (και εξοργίζουν για να λέμε την αλήθεια) τη φαντασία του κόσμου. Ακούς εκεί, αλεξίσφαιρα τζάμια στο σπίτι…
Πάντως, ο κουμπάρος ο Μιλτής, Ντιμήτρη μου, σου διέλυσε και τα τελευταία ψήγματα αξιοπιστίας, που μπορεί να διέθετες στο χώρο των φανατικών. Μα να σε παρουσιάζει με τέτοια καπιταλιστική μεγαλομανία; Ειδικά τουβλάκια από το εξωτερικό για το εξοχικό στο Κελλάκι; Οδηγίες για κατασκευή πισίνας (ασχέτως αν τελικά δεν κατασκευάστηκε); Κόστος 607.200 ευρώ (σε χατιρική τιμή) για ανακαίνιση ενός μικρού εξοχικού; Αλεξίσφαιρα γυαλιά στην οικία στη Μακεδονίτισσα;
Πάνω από ένα εκατομμύριο ευρώ (σε φιλική τιμή και χωρίς ΦΠΑ) για την ανακαίνιση της οικίας σου και την ανέγερση ενός ορόφου; Να ζητάς προχρονολόγηση των αποδείξεων χάριν του πόθεν έσχες σου; Πανάκριβα κτήρια για τα γραφεία της προεκλογικής σου εκστρατείας; Κι εκείνο το τουπέ σου, «κάνε ό,τι χρειάζεσαι και είναι δουλειά δική μου το οικονομικό»; Με λεφτά από εταιρείες συμφερόντων του ΑΚΕΛ, όπως ισχυρίζεται ο Μιλτής; Και εκείνη η ισχυριζόμενη άνεση σου να παρεμβαίνεις σε τράπεζες για εξασφάλιση δανείων χωρίς επαρκείς εξασφαλίσεις;
Μα Ντιμήτρη μου, τι ήσουν τελικά; Ηγέτης του κόμματος της εργατιάς ή μεγαλοκαπιταλίστας. Αμαρτία μου εξομολογημένη, άμα τα διαβάσει όλα αυτά ο Κατσουρίδης, θα σκάσει από το κακό του. Θυμάσαι που τον κατηγορούσες για τα ουισκάκια που πίνει; Ότι δεν συνάδει τέτοια συμπεριφορά με ακελιστή και την εργατιά; Άντε τώρα να τα μπαλώσεις.
Όσο για εκείνον τον τραπεζίτη, που είχες διορίσει υπουργό Οικονομικών (η αρχή της καταστροφής μας) τον θαύμασα. Την οικονομική κρίση που σάρωσε τον τόπο, δεν είχε τη στοιχειώδη αντιληπτικότητα να την αντιληφθεί, αλλά για να εξυπηρετήσει τα μεγαλεπήβολα σχέδια τα δικά σου και τα χρέη του Μιλτή, μια χαρά εμπνεύσεις είχε, σύμφωνα με τους ισχυρισμούς του φίλου σου. Μια αλλαγή πολεοδομικών ζωνών στο τσάκα-μπαμ, μια μοσχοπώληση των «Χαλεπιανών» αμέσως μετά, αφού η αξία της γης θα είχε εκτοξευθεί σε δυσθεώρητα ύψη και όλα μέλι-γάλα.
Εκεί που σου βγάζω το καπέλο, όμως, είναι στο θέμα της Ομόνοιας. Πώς το είπες του Μιλτή όταν σου είπε ότι δεν γνωρίζει από ποδόσφαιρο; «Μην ανησυχείς, θα κάμνεις ό,τι σου λέω», τον καθησύχασες λέει. Ε, αυτό δεν στο είχα Ντιμήτρη μου. Και προπονηταράς, και μάνατζερ; Εκείνες τις πανάκριβες μεταγραφές εσύ του είπες να τις κάνει; Ειδικά εκείνο το αστέρι (πεφταστέρι κατ’ ακρίβεια) τον Λούα-Λούα, εσύ τον επέλεξες; Μα τον Θεό, αυτό το ταλέντο δεν στο είχα…
Τα πράγματα, ωστόσο, δεν είναι τόσο απλά. Μπορεί να σαρκάζουμε την υπόθεση, αλλά έχει και πολύ σοβαρή διάσταση. Όλο αυτό το ισχυριζόμενο αλισβερίσι του Ντιμήτρη με εταιρείες, που δίνουν εκατομμύρια στην Ομόνοια, όλη αυτή η εντυπωσιακή ισχυριζόμενη παρέμβαση σε τράπεζες για εξασφάλιση επισφαλών δανείων, και κυρίως, εκείνη η ισχυριζόμενη συνωμοσία για κομπίνα με τις πολεοδομικές ζώνες η οποία θα απέφερε 50 εκατομμύρια, πρέπει να διερευνηθούν από τις αρμόδιες Αρχές.
Να διαφανεί μέσα από έρευνα ποια είναι η αλήθεια. Διότι, αν ευσταθούν όσα ισχυρίζεται ο Μιλτής (η απόφαση του Δικαστηρίου δεν δύναται να αποδείξει ποια απ’ όλα ισχύουν ή όχι) κάποιοι πρέπει να βρεθούν στο εδώλιο.
Ο πολίτης για μία ακόμη φορά παρακολουθεί αποσβολωμένος το μέγεθος της αναλγησίας. Βλέπει τις μάσκες να πέφτουν. Παρακολουθεί αριθμούς εκατομμυρίων να κυκλοφορούν και ισχυριζόμενα σενάρια φαγοποτιού πίσω από τις πλάτες του. Και αυξάνεται ακόμη περισσότερο η αηδία. Διότι και ο χαρακτηρισθείς κάποια στιγμή και ως «εθνικός εργολάβος» μιλάει τώρα που έχει να παίρνει 22 εκατομμύρια.
Αν τα είχε πάρει δεν θα μιλούσε ποτέ. Και οι ισχυριζόμενες συνωμοσίες και κομπίνες θα έμεναν να βαρύνουν την καμπούρα ενός ανυποψίαστου και προδομένου λαού. Ποσώς μας ενδιαφέρουν οι προσωπικές διαφορές του Μιλτή με τον Αξεπέραστο. Μας ενδιαφέρει, όμως, τα μάλα, να λάμπει η αλήθεια. Ο Γενικός Εισαγγελέας και η κάθε αρμόδια Αρχή, έχουν υποχρέωση να ψάξουν σε βάθος κάθε λεπτομέρεια της «αποσιωπηθείσας ιστορίας»…